
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 217 


26 Φεβρουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της Α2/ΟΙΚ/20308/2944/95 (ΦΕΚ 
652/Β/95) Κ.Υ.Α. «Όροι και προϋποθέσεις χορήγη¬ 
σης αδειών κυκλοφορίας Φ.Ι.Χ. αυτοκινήτων σε κα¬ 
τόχους αυτοπροωθούμενων συλλεκτικών μηχανών 

βάμβακος, τεύτλων, τομάτας». 1 

Καθορισμός του ύψους ανταποδοτικών, υπέρ του Δη¬ 
μοσίου, τελών, για κάθε πράξη που αφορά τις άδει¬ 
ες άσκησης επαγγέλματος εκπαιδευτών υποψη¬ 
φίων οδηγών και τις άδειες ίδρυσης και λειτουρ¬ 


γίας Σχολών Οδηγών και Κ.Ε.Θ.Ε.Υ.Ο. 2 

Καθορισμός του τρόπου διαχωρισμού και σήμανσης 
των ειδικών λωρίδων λεωφορείων και τρόλλεύ 3 


ΑΠΟΦΑΣΕΙ Σ 

Αριθ. Α2/9496/827 (1) 

Τροποποίηση της Α2/ΟΙΚ/20308/2944/95 (ΦΕΚ 652/Β/95) 
Κ.Υ.Α. «Όροι και προϋποθέσεις χορήγησης αδειών κυ¬ 
κλοφορίας Φ.Ι.Χ. αυτοκινήτων σε κατόχους αυτοπρο¬ 
ωθούμενων συλλεκτικών μηχανών βάμβακος, τεύ¬ 
τλων, τομάτας». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΓΕΩΡΓΙΑΣ - 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 17 παραγρ.15 του Νόμου 
2166/93 (ΦΕΚ 137 Α’) «περί κινήτρων ανάπτυξης επιχει¬ 
ρήσεων, διαρρυθμίσεις στην έμμεση και άμεση φορολο¬ 
γία και άλλες διατάξεις». 

2. Τις διατάξεις του Π.Δ. 1161/77 (380 Α’) «περί μεγίστων 
ορίων διαστάσεων και βαρώντων αυτοκινήτων οχημάτων, 
αρθρωτών οχημάτων, ρυμουλκούμενων υπό αυτοκινήτων 
και συρμών». 

3. Τις διατάξεις των άρθρων 2,84 και 88,89 του Νόμου 
2696/99 ΦΕΚ 57 Α’) «περί κυρώσεως του Κώδικα Οδικής 
Κυκλοφορίας», καθώς και τις λοιπές διατάξεις του Νόμου 
αυτού. 


4. Τις διατάξειςτου Ν.1959/91 (ΦΕΚ 123 Α’) «Γιατις οδι¬ 
κές εμπορευματικές μεταφορές». 

5. Τις διατάξειςτου Π.Δ. 363/86 «Περίπεριοδικού τεχνι¬ 
κού ελέγχου ορισμένων κατηγοριών οχημάτων» και των 
Π.Δ. 338/84 και 1387/1981 καθώς και κάθε άλλη διάταξη 
που αφορά στον τεχνικό έλεγχο οχημάτων. 

6. Το αίτημα των τευτλοεξαγωγέων να δοθεί η δυνατό¬ 
τητα απόκτησης ενός Φ.Ι.Χ. αυτοκινήτου αντί των δύο αλ¬ 
λά με τη δυνατότητα ρυμούλκησης. 

7. Τις διατάξεις του άρθρου 29Α του Ν. 1588/85 «Κυ¬ 
βέρνηση και Κυβερνητικά Όργανα» (Α’ 137) όπως προ¬ 
στέθηκαν στο άρθρο τούτο με άρθρο 27 του Ν. 2081/92 
(Α’ 154). 

8. Τις διατάξεις της παρ.1 του άρθρου 34 του Ν. 
2168/93 (147 Α’) σύμφωνα με τις οποίες η Ελληνική Αστυ¬ 
νομία ελέγχει μόνο τα έργα που προβλέπονται από δια¬ 
τάξεις που ο Υπουργός Δημόσιας Τάξης έχει προσυπο¬ 
γράψει. 

9. Την 1100383/1330/Α.0006/31.10.01 κοινή απόφαση 
του Πρωθυπουργού καιτου Υπουργού Οικονομικών (ΦΕΚ 
1485/Β/31.10.01 «Ανάθεση αρμοδιοτήτων Υπουργού Οι¬ 
κονομικών στους Υφυπουργούς Οικονομικών». 

10. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη στον κρατικό προϋπολογι¬ 
σμό, αποφασίζουμε: 

Τροποποιούμε την Κ.Υ.Α. Α2/ΌΙΚ/20308/2944/95 (ΦΕΚ 
652/Β/26.7.95) ως εξής: 

1. Οι υποπαράγραφοι βα’και ββ’, της παρ. 1, του Κεφα¬ 
λαίου Α’ αντικαθίστανται ως εξής: 

«βα Για τις αυτοπροωθούμενες βαμβακοσυλλεκτικές 
μηχανές, το αυτοτελές όχημα μικτού βάρους μέχρι 
19.000 Κς), με δυνατότητα ανατροπής χωρίς όμως δικαί¬ 
ωμα προσάρτησης ρυμουλκούμενου. 

Ββ Για τις αυτοπροωθούμενες τοματοσυλλεκτικές μη¬ 
χανές, το αυτοτελές όχημα μικτού βάρους μέχρι 26.000 
Ι<9, με δυνατότητα ανατροπής χωρίς όμως δικαίωμα προ¬ 
σάρτησης ρυμουλκούμενου. 

Βγ Γ ια τις αυτοπροωθούμενες τευτλοσυλλεκτικές μη¬ 
χανές, το αυτοτελές όχημα μικτού βάρους μέχρι 26.000 
Ι<9, με δυνατότητα ανατροπής και δικαίωμα προσάρτη¬ 
σης ρυμουλκούμενου για τη δημιουργία συρμού μικτού 
βάρους μέχρι 40.000 Ι<9· 

2. Το πρώτο εδάφιο, της παρ. 1, του κεφαλαίου Γ’ αντι¬ 
καθίσταται ως εξής: 

«Ο κάτοχος αυτοπροωθούμενης συλλεκτικής μηχανής 
επιτρέπεται να θέσει σε κυκλοφορία μέχρι δύο (2) φορ¬ 
τηγά αυτοκίνητα ιδιωτικής χρήσης και στην περίπτωση 
τευτλοσυλλεκτικής μηχανής, εναλλακτικά αντί των δύο 
παραπάνω φορτηγών, ένα (1) συρμό (φορτηγό με προ- 
σαρτημένο ρυμουλκούμενο), εφόσον προσκομισθούν 
από αυτόν, εκτός των άλλων δικαιολογητικών που προ- 
βλέπονται από τις ισχύουσες διατάξεις και τα παρακά¬ 
τω:» 

3. Η παρ. 2, του κεφαλαίου Δ «αντικαθίσταται ως εξής: 

« 2. Τα ΦΙΧ αυτοκίνητα και τα προσαρτούμενα σε αυτά 

ρυμουλκούμενα (όπου αυτό επιτρέπεται) που συνοδεύ¬ 
ουν τοματοσυλλεκτικές ή τευτλοσυλλεκτικές μηχανές θα 
πρέπει να φέρουν κιβωτάμαξα από λαμαρίνα με μόνιμα 
τοιχώματα και ανοιγόμενη την πίσω πλευρά για την εκ- 
φόρτωση του υλικού, χωρίς να φέρουν υποχρεωτικά σύ¬ 
στημα ανατροπής. 

Το ελάχιστο ύψος των τοιχωμάτων της κιβωτάμαξας εί¬ 
ναι ένα μέτρο (1 γπ), με δυνατότητα τοποθέτησης άνω του 
ύψους αυτού κατάλληλων παραπετιών. 

4. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 14 Φεβρουάριου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

Α. ΦΩΤΙΑΔΗΣ Γ. ΔΡΥΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡ. ΒΕΡΕΛΗΣ 
-♦- 

Αριθ. 6776/734 (2) 

Καθορισμός του ύψους ανταποδοτικών, υπέρ του Δημο¬ 
σίου, τελών, για κάθε πράξη που αφορά τις άδειες 
άσκησης επαγγέλματος εκπαιδευτών υποψηφίων 
οδηγών καιτις άδειες ίδρυσης και λειτουργίας Σχολών 
Οδηγών και Κ.Ε.Θ.Ε.Υ.Ο. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 12 του Π.Δ/τος 208/02 (Α' 
194). 

2. Τις διατάξεις του άρθρου 29Ατου Ν. 1558/1985 (Α' 
137) «Κυβέρνηση και Κυβερνητικά Όργανα», όπως αυτό 
προστέθηκε με το άρθρο 27 του Ν. 2081/1992 (Α' 194) και 
τροποποιήθηκε με το άρθρο 1 (παρ.2α) του Ν. 2469/1997 
(Α' 38). 

3. Την κοινή απόφαση του Πρωθυπουργού και του 
Υπουργού Μ.Ε., με στοιχεία 50060/13559/5.9.02 (Β' 
1156), με την οποία ανατέθηκαν αρμοδιότητες στον Υφυ¬ 
πουργό Μ.Ε., ΕμμανουήλΣτρατάκη. 

4. Το γεγονός ότι, μέχριτην έκδοση της ΚΥΑτης παρ. 10 
του άρθρου 5 του Π.Δ/τος 208/02, εξακολουθεί να ισχύει 
το ΠΔ 404/96 κατάτο μέρος που αφοράτη διαδικασία εξέ¬ 
τασης των υποψηφίων εκπαιδευτών, οπότε έχουν εφαρ¬ 
μογή και οι διατάξεις της παρ. 1 του άρθρου 18 του δια¬ 
τάγματος αυτού, όσον αφορά την καταβολή ανταποδοτι¬ 
κών , υπέρ του Δημοσίου ποσών, για την εξέταση η 
επανεξέταση υποψηφίων εκπαιδευτών. 

5. Το γεγονός ότι, από την παρούσα απόφαση δεν προ- 


καλείται δαπάνη σε βάρος του Κρατικού Προϋπολογι¬ 
σμού. 

6. Την 1100383/1330/Α0006/31.10.2001 (ΦΕΚ1485/Β/ 
31.10.01) απόφαση του Υπουργού Οικονομικών περί 
«ανάθεσης αρμοδιοτήτων Υπουργού Οικονομικών στους 
Υφυπουργούς», αποφασίζουμε: 

1. Καθορίζουμε ως εξής το ύψος των ανταποδοτικών, 
υπέρ του Δημοσίου, τελών, για κάθε πράξη που αφορά τις 
άδειες άσκησης επαγγέλματος εκπαιδευτών υποψηφίων 
οδηγών και τις άδειες ίδρυσης και λειτουργίας Σχολών 
Οδηγών και Κ.Ε.Θ.Ε.Υ.Ο: 

α) Για συμμετοχή υποψηφίου στις εξετάσεις υποψη¬ 
φίων εκπαιδευτών και για κάθε εξεταστική περίοδο: τριά¬ 
ντα ευρώ (Ευρώ 30). 

β) Για έκδοση άδειας εκπαιδευτή ή άδειας άσκησης 
επαγγέλματος εκπαιδευτή υποψηφίων οδηγών: τριάντα 
ευρώ (Ευρώ 30). 

γ) Γ ια έκδοση αντιγράφου άδειας εκπαιδευτή ή άδει¬ 
ας άσκησης επαγγέλματος εκπαιδευτή υποψηφίων 
οδηγών, λόγω απώλειας ή φθοράς: τριάντα ευρώ (Ευ¬ 
ρώ 30). 

δ) Για έκδοση άδειας ίδρυσης Σχολής Οδηγών ή 
Κ.Ε.Θ.Ε.Υ.Ο: τριάντα ευρώ (Ευρώ 30). 

ε) Για έκδοση άδειας λειτουργίας Σχολής Οδηγών ή 
Κ.Ε.Θ.Ε.Υ.Ο.: εξήντα ευρώ (Ευρώ 60). 

στ) Γ ια έκδοση άδειας λειτουργίας υποκαταστήματος 
Σχολής Οδηγών: εξήντα ευρώ (Ευρώ 60). 

2. Από την ημερομηνία έναρξης ισχύος της παρούσας 
απόφασης παύει να ισχύει η 70072/815/1997 (ΦΕΚ728/Β/ 
25.8.97 απόφασή μας. 

3. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

4. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 28 Ιανουάριου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΜΕΤΑΦΟΡΩΝ ΚΑΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΠΙΚΟΙΝΩΝΙΩΝ 

Γ. ΦΛΩΡΙΔΗΣ ΧΡ. ΒΕΡΕΛΗΣ 

-*- 

Αριθ. 4993/395 (3) 

Καθορισμός του τρόπου διαχωρισμού και σήμανσης των 
ειδικών λωρίδων λεωφορείων και τρόλλεϋ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) των παραγράφων 4 του άρθρου 52 καθώς και 4 του 
άρθρου ΙΟτου ΚΟΚπου κυρώθηκε μετο Ν. 2696/99 (Α57) 
«Κύρωση του Κώδικα Οδικής κυκλοφορίας». 

β) Των παραγράφων (η) και (θ) του άρθρου 2 του Ν. 
2669/1998 (Α' 283) «Οργάνωση και λειτουργία των Αστι¬ 
κών Συγκοινωνιών στην περιοχή Αθηνών-Πειραιώς και Πε¬ 
ριχώρων». 

γ) Του άρθρου 29Ατου Ν. 1558/85 (Α 137), όπως αυτό 
προστέθηκε μετο άρθρο 27του Ν. 2081/1992(Α 154) και 
αντικαταστάθηκε με την παρ. 2Α του άρθρου 1 του Ν. 
2469/1997 (Α 38). 

δ) Της παραγράφου 11 του άρθρου 11 του Ν. 
3082/16.12.2002 (ΦΕΚΑ'316). 

2. Την 1035/17.1.2003 απόφαση του ΔΣτου ΟΑΣΑ. 

3. Το 23/ΔΣ /20.1.2003 έγγραφο του ΟΑΣΑ. 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Καθορίζουμε τους εξής τρόπους διαχωρισμού και σή¬ 
μανσης των ειδικών λωρίδων αποκλειστικής χρήσης λεω¬ 
φορείων και τρόλλεϋ από τις υπόλοιπες λωρίδες κυκλο¬ 
φορίας: 

Α. Οριζόντια σήμανση 

1. Συνεχής ή διακεκομμένη κίτρινη διαγράμμιση πλά¬ 
τους 20 εκατοστών με ειδικό αντανακλαστικό και αντιολι- 
σθηρό χρώμα διαγράμμισης. 

2. Συνεχής ή διακεκομμένη διαγράμμιση πλάτους 20 
εκατοστών με ειδικές επικολλούμενες αντανακλαστικές 
και αντιολισθηρές ταινίες κατάλληλου χρώματος. 

3. Συνεχής ή διακεκομμένη διαγράμμιση πλάτους 20 
εκατοστών με αντιολισθηρό και αντανακλαστικό υλικό κα¬ 
τάλληλου χρώματος. 

4. Ανακλαστήρες σε απλή ή διπλή σειρά. 

5. Μόνιμη διαχωριστική νησίδα πλάτους τουλάχιστον 80 
εκατοστών, η οποία μπορεί να επισημαίνεται επί πλέον με 
ειδικά φωτιζόμενα ή αντανακλαστικά στοιχεία και σήμα¬ 
τα. 

6. Αναγραφή στην επιφάνεια του οδοστρώματος των ει¬ 
δικών λωρίδων λεωφορείων και τρόλλεϋ λέξεων και ση¬ 
μάτων δηλωτικών της χρήσης τους. 

Β. Διαχωρισμός των Ειδικών Λωρίδων με Κινητά Ελα¬ 
στικά Διαχωριστικά 

Τα κινητά διαχωριστικά κυκλοφορίας είναι ελαστικές 
υπερυψωμένες κατασκευές με ειδικά σχεδιασμένη κα¬ 
μπυλότητα που εφαρμόζονται κατά μήκος της ακραίας 
λωρίδας του οδοστρώματος και σε απόσταση τουλάχι¬ 
στον 3,20 μέτρων από το κράσπεδο με σκοπό να διαχωρί¬ 
ζουν τις Ειδικές Λωρίδες Λεωφορείων από την υπόλοιπη 
κυκλοφορία. 

Οι διαστάσεις του εν λόγω υλικού κυμαίνονται στα εξής 
όρια: 

• Το ύψος στο υψηλότερο σημείο είναι 8εκ. 

• Η εγκάρσια διατομή να έχει ομαλές κλίσεις και ομαλή 
άνω επιφάνεια 

• Το πλάτος είναι μέχρι 20εκ. 

Επίσης, θα πρέπει να πληρούνται οι εξής απαιτήσεις: 

• Το υλικό κατασκευής θα πρέπει να είναι αντιολισθη- 
ρό, από φυσικό λάστιχο ή τεχνικό ελαστικό υλικό, με δυ¬ 
νατότητα απορρόφησης κραδασμών, φιλικό προς το χρή¬ 
στη καιτο περιβάλλον, με αντιρρυπαντικές ιδιότητες. Επί¬ 
σης θα πρέπει να είναι στεγανό, μη διαπερατό από αέρα 
και βροχή, δίχως ίχνη κόπωσης των φυσικών-μηχανικών 
ιδιοτήτων του ακόμα και σε συνθήκες ηλιακής ακτινοβο¬ 
λίας. 

• Θα πρέπει να τοποθετείται γρήγορα και εύκολα και 
ανεξαρτήτως κλιματολογικών συνθηκών. 

• Θα πρέπει να αποτρέπεται η συγκράτηση όμβριων 
υδάτων στο οδόστρωμα. 

• Θα πρέπει να έχει υψηλή ορατότητα ημέρα και νύχτα. 

• Το χρώμα του υλικού θα είναι κίτρινο και θα γίνεται 
εμποτισμός στο σύνολο της μάζας του υλικού. 

• Είναι δυνατή, επίσης, η οποιαδήποτε μορφή και είδος 
διαγράμμισης ή ολικής επίστρωσης της εξωτερικής επι¬ 
φάνειας του διαχωριστικού με κατάλληλα επιλεγμένα 
χρώματα υψηλής αντιολισθητικότητας, με αντίσταση 
στα λάδια, στα χημικά αλκαλικά καθώς και στους διάφο¬ 


ρους διαλύτες. Σε οποιαδήποτε όμως περίπτωση όσον 
αφορά το χρώμα του, θα πρέπει να παρέχει μέγιστη πρό¬ 
σφυση, ώστε να μπορεί να αγκυρώνει ομοιόμορφα επά¬ 
νω στην επιφάνεια επίστρωσής του, δίχως να παρουσιά¬ 
ζονται ρηγματώσεις, απολεπίσεις, πέτσιασμα ή σκλή¬ 
ρυνση. 

• Τα διαχωριστικά στοιχεία αρχής και τέλους του υλι¬ 
κού θα πρέπει να είναι προς τη πλευρά του τελειώματος 
στρογγυλεμένα έτσι ώστε να σβήνουν ομαλά στο οδό¬ 
στρωμα. 

• Τα στοιχεία θα έχουν εσοχές και εξοχές (εντορμίες) 
για καλύτερη σύνδεση μεταξύ τους. 

Επίσης, εάν απαιτηθεί να πραγματοποιηθεί η τοποθέτη¬ 
ση του εν λόγω υλικού σε καμπύλη δρόμου, θα πρέπει, χά- 
ριν της ελαστικής συμπεριφοράς, του να επιτυγχάνεται 
τοποθέτηση με μορφή αντιστοίχου καταλλήλου τόξου 
συναρμογής. Το αποτέλεσμα της εγκατάστασης θα είναι 
ομαλό, άρτιο και ασφαλές. 

Στο διαχωριστικά υλικό μπορεί να υπάρχουν ειδικά δια¬ 
μορφωμένες θέσεις (εσοχές), προκειμένου να είναι δυνα¬ 
τή η τοποθέτηση ανακλαστήρων υψηλής απόδοσης (μά¬ 
τια γάτας), ένας ανά τεμάχιο, ή αντανακλαστικών ταινιών 
ή τέλος συνδυασμού των ανωτέρω, χωρίς να προεξέχουν 
από την τελική επιφάνεια της διατομής. 

Οι απαιτήσεις στα ελάχιστα χημικά και μηχανικά απαι- 
τούμενα χαρακτηριστικά, σύμφωνα με τα αντίστοιχα ΘΙΝ 
είναι: 

Ειδικό βάρος = 1,05 ± 0,5 Κς)/άπι3 

Σκληρότητα (δΐΊΟΓΘ Α) = 75 ± 4 % 

Τάση εφελκυσμού > 350 Κς)/οπι2 

Επιμήκυνση θραύσης > 500% 

Αντοχή σε σχίσιμο > 20.000 Ν/πι 

Απώλεια τριβής < 55 πιρ. 

Η τοποθέτηση θα πρέπει να γίνεται σύ μφωνα με τις οδη¬ 
γίες του κατασκευαστή. Οπωσδήποτε θα πρέπει να δίνε¬ 
ται ιδιαίτερη προσοχή κατά την τοποθέτηση και θα πρέπει 
να τηρούνται κατ' ελάχιστον τα ακόλουθα: 

• Με τη χρήση ειδικού περιστρεφόμενου εργαλείου 
ανοίγονται οπές και τοποθετούνται σπειρωτοί κοχλίες, οι 
οποίοι σφηνώνονται σε βύσματα αντίστοιχης διαμέτρου, 
μέσα στα οποία έχει πραγματοποιηθεί έκχυση εποξειδι- 
κής κόλλας δύο συστατικών. Με τον τρόπο αυτόν όλο το 
σύστημα αγκυρώνεται στην επιθυμητή θέση επί του οδο¬ 
στρώματος. 

• Επίσης, είναι δυνατή η χρήση βλήτρων με ικανοποιη¬ 
τικό μήκος αγκύρωσης τα οποία και διαπερνάνε το σώμα 
του διαχωριστικού υλικού, πακτώνοντάς το κατάλληλα 
στο οδόστρωμα. 

• Δυνατόν να χρησιμοποιείται επί πλέον των ανωτέρω 
τεχνικών και χρήση ειδικής εποξειδικής κόλλας με την 
οποίαν θα επικολλώνται τα διαχωριστικά στο οδόστρω¬ 
μα. 

Προκειμένου να αποφευχθεί το σχίσιμο του σώματος 
του διαχωριστικού υλικού από την τοποθέτηση βιδών ή 
βλήτρων στο εσωτερικό του, είναι επιθυμητός ο οπλισμός 
των παρειών των ανοιγμάτων με ειδικού τύπου μεταλλικά 
ελάσματα. 

Τα προς εφαρμογή υλικά θα πρέπει να συνοδεύονται 
από πιστοποιητικά εγκεκριμένων εργαστηρίων από την 
Ελλάδα ή από χώρες της Ευρωπαϊκής Ένωσης, τις Η. Π .Α. 
ή τον Καναδά, τα οποία υπέβαλαν τα συγκεκριμένα προϊ¬ 
όντα σε δοκιμές και τεστ αξιολόγησης. Οι παραπάνω 
απαιτούμενες πιστοποιήσεις τους θα πρέπει να συνοδεύ- 

ονται από έντυπα τεχνικών δεδομένων (άαία εΐΐθθΐ). Τα πι¬ 
στοποιητικά και τα επισυναπτόμενα έντυπα και ό,τι ενη¬ 
μερωτικό και πληροφοριακό ξένο υλικό συνοδεύει τα πα¬ 
ραπάνω θα πρέπει να υποβάλλονται στο πρωτότυπο. Επί¬ 
σης, είναι απαραίτητο να υποβάλλεται για όλα τα 
παραπάνω έντυπα και η επίσημη μετάφραση στην Ελλη¬ 
νική γλώσσα, είτε από το Υπουργείο Εξωτερικών είτε από 
άλλο εξουσιοδοτημένο μεταφραστικό κέντρο, αναγνωρι¬ 
σμένο πάντα από το Ελληνικό κράτος. 

Γ. Χρωματισμός της Ειδικής Λωρίδας Λεωφορείων και 
Τρόλλεϋ 

Επιτρέπεται η σήμανση των ΕΛΛ με το χρωματισμό της 
επιφάνειας της ασφάλτου με ειδικά υλικά. Ο χρωματι¬ 
σμός αυτός επιτυγχάνεται είτε α) με τη χρήση ειδικών έγ¬ 
χρωμων πρόσθετων σε άχρωμη ειδική άσφαλτο η οποία 
διαστρώνεται πάνω στην υφιστάμενη επιφάνεια της ειδι¬ 
κής λωρίδας ή/και αποτελεί το τελικό στρώμα νέας 
ασφαλτόστρωσης της ειδικής λωρίδας είτε β) με την επί¬ 
στρωση ειδικών αντιολισθηρών υλικών στην επιφάνεια 
της κανονικής ασφάλτου. 

Τα υλικά τα οποία θα χρησιμοποιηθούν θα πρέπει να 
διακρίνονται για την ανθεκτικότητά τους σε τριβή, να δί¬ 
νουν τη δυνατότητα υψηλής ευκρίνειας ακόμη και κατά τη 
διάρκεια της νύχτας, να είναι αντιολισθηρά, να τοποθε¬ 
τούνται με σωστό τρόπο στις επιφάνειες των δρόμων και 
να μην επηρεάζονται από τις καιρικές συνθήκες. 

Τα προς εφαρμογή υλικά θα πρέπει να συνοδεύονται 
από πιστοποιητικά εγκεκριμένων εργαστηρίων από την 
Ελλάδα ή από χώρες της Ευρωπαϊκής Ένωσης, τις Η.Π.Α. 
ή τον Καναδά, τα οποία υπέβαλαν τα συγκεκριμένα προϊ¬ 
όντα σε δοκιμές και τεστ αξιολόγησης. Οι παραπάνω 
απαιτούμενες πιστοποιήσεις τους θα πρέπει να συνοδεύ¬ 
ονται από έντυπα τεχνικών δεδομένων (άαία δύθθΐ). Τα πι¬ 
στοποιητικά και τα επισυναπτόμενα έντυπα και ό,τι ενη¬ 
μερωτικό και πληροφοριακό ξένο υλικό συνοδεύει τα πα¬ 
ραπάνω θα πρέπει να υποβάλλονται στο πρωτότυπο. 
Επίσης, είναι απαραίτητο να υποβάλλεται για όλα τα πα¬ 
ραπάνω έντυπα και η επίσημη μετάφραση στην Ελληνική 
γλώσσα, είτε από το Υπουργείο Εξωτερικών είτε από άλ¬ 
λο εξουσιοδοτημένο μεταφραστικό κέντρο, αναγνωρι¬ 
σμένο πάντα από το Ελληνικό κράτος. 

Ειδικότερα, για την επίστρωση του οδοστρώματος με 
έγχρωμα αντιολισθηρά υλικά (δεύτερη περίπτωση ανω¬ 
τέρω) επιτρέπονται δύο μέθοδοι: 

α. Εν ψυχρώ μέθοδος. 

Η μέθοδος συνίσταται στην διάστρωση ειδικού συγκολ¬ 
λητικού υλικού που έχει ως βάση την εποξειδική ρητίνη 
(θροχγ Γθ8ίη), η οποία αποτελείται από δυο συστατικά, τη 
ρητίνη και τον καταλύτη. Το εποξειδικό αυτό μείγμα έχει 
πλαστοελαστικές ιδιότητες και ικανότητα συγκόλλησης 
και σταθεροποίησης του αδρανούς υλικού ακόμη και σε 
περίπτωση απότομου φρεναρίσματος. Ακολουθεί ο δια¬ 
σκορπισμός κόκκων (ελάχιστης διαμέτρου 1-3πιτη), ενός 
ή και περισσοτέρων αδρανών υλικών γρανίτη και βωξίτη 
πρώτης ποιότητας. Τα πολυμερή αδρανή εμπεριέχουν 
ενσωματωμένα ειδικά επιλεγμένα μείγματα υψηλής στιλ¬ 
πνότητας ορυκτού γρανίτη και βωξίτη πρώτης ποιότητας. 

Το συγκολλητικό υλικό θα είναι κατασκευασμένο με 
ελεγμένες προδιαγραφές υψηλής ποιότητας προσαρμο¬ 
σμένες στην Ευρωπαϊκή προδιαγραφή 130 9002:1994 και 
θα εφαρμόζεται κατά ελάχιστο 1.35 Κ 91 '/γπ 2 . 


Η επίστρωση θα πρέπει να έχει κατ’ ελάχιστον τις εξής 
Ιδιότητες μετά την πάροδο 7 ημερών στους 23°0: 

• Δύναμη ελαστικότητας 1,5 Ν/πιπι 2 σε θερμοκρασία 
20 ° 0 . 

• Επιμήκυνση στο φρενάρισμα 30% κατά ελάχιστον. 

Επίσης, θα πρέπει να παρουσιάζει 

• Γρήγορη παράδοση στην κυκλοφορία (3-5 ώρες). 

• Συμπαγές έγχρωμο εποξειδικό συγκολητικό υλικό με 
αντιολισθηρότητα 70%. 

• Λαμπερό φινίρισμα. 

• Υψηλή προστασία πρόσκρουσης. 

Όλα τα παραπάνω υλικά (συγκολλητικές ύλες και αδρα¬ 
νή) θα συνοδεύονται από πιστοποιητικά ποιότητας ανα¬ 
γνωρισμένων εργαστηρίωντης Ελλάδας ή χωρώντης ΕΕ, 
των ΗΠΑ, της Αυστραλίας και του Καναδά. 

β. Εν θερμώ μέθοδος με θερμοπλαστικό έγχρωμο υλι¬ 
κό. 

Το θερμοπλαστικό υλικό αποτελείται από συγκέντρωση 
χρωστικών ουσιών και χρωματιστών κόκκων αδρανών 
(γρανίτης ή βωξίτης με ελάχιστη διάμετρο 1-3πιπι), που 
δίνουν τη δυνατότητα υψηλής ευκρίνειας ακόμη και κατά 
τη διάρκεια της νύχτας. Η προετοιμασία και η ανάμιξη των 
δυο συστατικών λαμβάνει χώρα σε ειδικούς συλλέκτες σε 
θερμοκρασία200°Ό (συν-πληνΙΟ). 

Η δυνατότητα επικάλυψης είναι ΙΟΟσΤ/τόνο. Το τελικό 
πάχος του υλικού είναι 3 -5 πιπι και ο χρόνος που απαιτεί¬ 
ται, προκειμένου να εξασφαλιστεί η δυνατότητα της άμε¬ 
σης παράδοσής του στη κυκλοφορία, δεν πρέπει να ξε¬ 
περνά τα 10 λεπτά. 

Όλα τα παραπάνω υλικά (συγκολλητικές ύλες και αδρα¬ 
νή) θα συνοδεύονται από πιστοποιητικά ποιότητας ανα¬ 
γνωρισμένων εργαστηρίωντης Ελλάδας ή χωρώντης ΕΕ, 
των ΗΠΑ, της Αυστραλίας και του Καναδά. 

Δ. Κατακόρυφη σήμανση 

Η κατακόρυφη σήμανση υλοποιείται με την τοποθέτηση 
ειδικών πληροφοριακών αντανακλαστικών πινακίδων 
σύμφωνα μετά συνημμένα στην παρούσα απόφαση σχέ¬ 
δια, που αποτελούν αναπόσπαστο τμήμα αυτής. Οι πινα¬ 
κίδες πακτώνονται στο πεζοδρόμιο με κατάλληλους στύ¬ 
λους ώστε να εξασφαλίζεται η επαρκής τους στήριξη και 
να ελαχιστοποιείται η παρεμπόδιση στα εμποδιζόμενα 
άτομα και γενικά στους πεζούς και στις παρόδιες χρήσεις 

γης- 

Η κατασκευή, η τοποθέτηση, τα χρησιμοποιούμενα υλι¬ 
κά, καθώς και η συντήρηση των κάθε είδους διαχωριστι- 
κών και σημάνσεων πραγματοποιούνται σύμφωνα με 
τους ισχύοντες κανονισμούς καιτις εγκεκριμένες από τον 
ΟΑΣΑ μελέτες και τεχνικές προδιαγραφές. 

Η προμήθεια, η κατασκευή, η τοποθέτηση και η συντή¬ 
ρηση των παραπάνω διαχωριστικών και σημάνσεων γίνο¬ 
νται από τον ΟΑΣΑ ο οποίος βαρύνεται με τις σχετικές δα¬ 
πάνες. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 11 Φεβρουάριου 2003 

Ο ΥΠΟΥΡΓΟΣ 

ΧΡ.ΒΕΡΕΛΗΣ 

Πινακίδα Π-95 

Τοποθετείται στις παρόδους των οδών όπου υφίσταται ειδική λωρίδα λεωφορείων και 
πληροφορεί τους χρήστες της παρόδου για τη διασταύρωσή τους με αυτήν. 



Πινακίδα Π-96 

Τοποθετείται σε θέσεις κατά μήκος της Ειδικής Λωρίδας Λεωφορείων όπου επιτρέπεται η 
στάση των ταξί για επιβίβαση / αποβίβαση. 

ΜΕΛΑΝ- 

ΑΡΓΥΡΟΛΕΥΚΟ 



Πινακίδα Π-97 

Τοποθετείται στην περιοχή αρχής της Ε.Λ.Λ. παράλληλης ροής κι επαναλαμβάνεται μετά από 
σημεία διακοπής της. 

Πινακίδα Π-98 

Τοποθετείται στο σημείο αρχής τμήματος μικτής χρήσης της Ειδικής Λωρίδας Λεωφορείων 
για δεξιά στροφή εξόδου. 

Πινακίδα Π-99 

Τοποθετείται κατά την πορεία της κυκλοφορίας, στην αρχή κάθε οικοδομικού τετραγώνου 
όπου υπάρχει λωρίδα αντίθετης ροής Μ.Μ.Μ., ώστε να ενημερώνει τους οδηγούς για την 
ύπαρξή της. 



Πινακίδα Π-100 

Τοποθετείται κατά την πορεία της λωρίδας αντίθετης ροής Μ.Μ.Μ., ώστε να πληροφορεί τους 
οδηγούς των οχημάτων που δεν επιρέπεται να κυκλοφορούν σε αυτήν για την απαγόρευση 
της εισόδου τους. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













